Jautājumi un atbildes par iepirkumu **„Būvmateriālu, elektropreču un santehnikas materiālu piegāde” (id. Nr.RVT2019/1)**

Pasūtītājs sniedz šādas atbildes un skaidrojošu informāciju uz uzdotajiem jautājumiem:

1.JAUTĀJUMS

Lūdzu precizēt Tehniskās specifikācijas I.daļas „Būvmateriāli un instrumenti” sadaļas „Instrumenti” pieprasīto preci „Trose pīta P14/20”.

Lūdzu precizēt troses materiālu, pielietojumu un dimensijas. Lūdzu paskaidrot norādītās dimensijas P14 un 20.

Pēc mums pieejamās informācijas troses ar 14 pinumiem netiek ražotas (ja „P14” nozīmē pinumu skaitu).

1.ATBILDE

Metāla trose pīta P14/20; 14 - troses diametrs mm un 20 - troses garums.

Troses pielietojums atbilstoši troses tehniskajām īpašībām.

2.JAUTĀJUMS

Lūdzam izvērtēt mūsu ieteiktos grozījumus līgumprojektā ‘Būvmateriālu, elektropreču un santehnikas materiālu piegāde”, identifikācijas Nr. RVT 2019/1

1] Ierosinām precizēt p.2.6. un izteikt to šādā redakcijā:

2.6. Pasūtītājs ir tiesīgs salīdzināt Piegādātāja piedāvātās cenas ar vidējo cenu līmeni Latvijas tirgū un pārtraukt Līguma darbību (bez tiesībām pieprasīt no Piegādātāja jebkāda veida zaudējumu kompensāciju un/vai līgumsodu), ja piedāvātās cenas ir lielākas par 10 (desmit) % nekā vidējās Latvijas tirgū. Šajā gadījumā, Pusēm savstarpēji vienojoties, Piegādātājs var piedāvāt izdevīgāku cenu.

2.ATBILDE

Minētais punkts ir precizēts. Lūdzam skatīt precizēto konkursa nolikuma 6.pielikumu „Līguma projekts”.

3.JAUTĀJUMS

Nolikumā nav aprakstīts 2.vērtēšanas kritērijs, proti, attāluma aprēķināšanas metodika, norādot vienīgi „Kr.Valdemāra iela 1c, Rīgā”. Tomēr šāda norāde ir ļoti nepilnīgi, jo, piemēram, ievadot kartē šādu adresi, kartē tiek norādīta vieta, kurā saskaņā ar Ceļu satiksmes noteikumiem automašīnām nav tiesību apstāties, kas nozīmē, ka tas nevar būt ne maršruta sākuma, ne beigu punkts, tai skaitā preču piegādes punkts.

Tā kā no nolikuma ir konstatējams, ka šī vērtēšanas kritērija mērķis ir noteikt tuvāko piegādes vietu, tad par pareizu piegādes punktu būtu ņemama vieta, kurā ir iespējams iebraukt RVT iekšpagalmā, jo ceļš pēc iebraukšanas iekšpagalmā visiem piegādātājiem ir identisks. To var noteikt vai nu kartē ieliekot attiecīgu punktu (precīzākais aprēķins) vai arī ievadot citu adresi, piemēram, „Kronvalda bulvāris 1, Rīga” vai „Muitas iela 1A, Rīga”. Pretendents lūdz RVT precizēt, kurš no šiem kritērijiem tiks izmantots attāluma aprēķināšanai.

3.ATBILDE

Attāluma aprēķināšanai pretendents izmanto interneta vietni Google Maps, ievadot Pasūtītāja adresi (Kronvalda bulvāris 1A, Rīga) un konkrētās tirdzniecības vietas adresi, lai noteiktu precīzu attālumu kilometros ar vienu zīmi aiz komata. Braukšanas maršrutam jābūt noteiktam atbilstoši Ceļu satiksmes noteikumiem.

Lūdzam skatīt precizēto konkursa nolikumu.

4.JAUTĀJUMS

Nolikumā nav arī precizēts, ko nozīmē „tirdzniecības vieta”. Pretendenta ieskatā tā var būt tikai un vienīgi vieta, kuru attiecīgais piegādātājs, kurš ir iesniedzis konkursa pieteikumu, ir deklarējis Valsts ieņēmumu dienestam kā savu struktūrvienību. Kā papildus pazīmes tam varētu kalpot, piemēram, vai šajā vietā var iegādāties preci no attiecīgā piegādātāja (čekā redzami piegādātāja rekvizīti), vai arī tā uzrādīta attiecīgā piegādātāja mājaslapā kā tirdzniecības vieta u. c. Pretējā gadījumā par tirdzniecības vietu varētu uzdot stenda vietu vai ekspozīciju zāli, kurā attiecīgais piegādātājs nevarētu sniegt konsultācijas/pieņemt pasūtījumus/pārdot preci un veikt citus svarīgus uzdevumus, kas ir tirdzniecības vietas mērķis. Pretendents lūdz RVT precizēt, kas RVT izpratnē ir „tirdzniecības vieta”, un kādas funkcijas šai vietai būtu jāpilda.

4.ATBILDE

Saskaņā ar konkursa nolikuma 11.1.4.punktu, Pretendentam ir jāiesniedz tirdzniecības vietas apliecības un/vai citu atļauju un licenču kopijas, kuras nepieciešamas Iepirkuma nozarē Līguma izpildei saskaņā ar normatīvo aktu prasībām.

Saskaņā ar konkursa nolikuma 12.3.punktu, Pretendentam ir vismaz viena tirdzniecības vieta Rīgas pilsētas administratīvās teritorijas robežās, kurā pasūtītājs var iepazīties ar preci klātienē un attiecīgi iegādāties to katrā no iepirkuma priekšmeta daļas, uz kuru pretendents ir pieteicies, minēto preču sortimentu.

Ņemot vērā iepriekš minēto, tirdzniecības vieta ir atbilstoši normatīvo aktu prasībām reģistrēta vieta, kur Pasūtītājs var iepazīties ar visu katrā no iepirkuma priekšmeta daļā, uz kuru pretendents ir pieteicies, minēto preču sortimentu un attiecīgi to arī iegādāties.